MAJANDUSKOMISJON
koosoleku PROTOKOLL

Tabasalu									21. mai 2014 nr 5

Algus kell 17.00, lõpp kell 17.45.

Koosoleku juhataja: komisjoni esimees Meelis Härms.
Protokollija: volikogu kantselei juhataja Ive Eevel.
Osa võtsid: Kaido Kruusoja, Jaanus Härms, Toivo Promm, Helikar Õepa, Vello Viiburg, Sigrid Nieländer,.
Puudusid: Arno Hirtentreu, Viktor Kurušev, Arvi Eidisk, Heli Bötker.

Koosoleku alguseks oli kohal 6 komisjoni liiget.

Koosoleku päevakord:
1.	Osaühing Strantum põhikirja muutmine;
2.	Nõusoleku andmine osakapitali suurendamiseks mitterahalise sissemaksena;
3.	Loa andmine lepingu sõlmimiseks ja kulude kavandamiseks 2015. eelarveaastaks;
4.	Raha eraldamine reservfondist;
5.	Harku Vallavalitsuse struktuuri ja teenistuskohtade koosseisu muutmine;
6.	Türisalu külas asuva Otitooma tee L5 maaüksuse munitsipaalomandisse taotlemine;
7.	Harkujärve külas asuva Veduri põik maaüksuse munitsipaalomandisse taotlemine;
8.	Laabi külas asuva Karjääri tee maaüksuse munitsipaalomandisse taotlemine;
9.	Suurupi külas asuvate Kallaku tee, Pihelga tee ja Ranna-Jüri tee avalikuks kasutamiseks ja kohalikeks teedeks määramine.

Keegi päevakorra vastu ei olnud ning asuti päevakorrapunkte läbi arutama.

1. Osaühing Strantum põhikirja muutmine
Ettekandega esines abivallavanem Vello Viiburg.
Eelnõuga tehakse ettepanek tunnistada kehtetuks Osaühing Strantum põhikirja punkt 3.8. ehk reservkapitali moodustamise kohustus, kuna seadus seda ei nõua ning kinnitada põhikirja uus redaktsioon.

M. Härms tegi ettepaneku ühtlasi muuta ka Strantumi oaskapitali suurust ning sõnastada eelnõu punkt 1 järgmiselt:
„1.	Osaühing Strantum (registrikood 10731164) põhikirja muudetakse järgmiselt:
1.1.	punkt 3.8. tunnistatakse kehtetuks;
1.2.	punkti 3.1 sõnastatakse „Osaühingu osakapitali miinimumsuuruseks on 5 000 000 (viis miljonit) eurot ja osakapitali maksimumsuuruseks on 20 000 000 (kakskümmend miljonit) eurot“.
Vallavalitsus oli ettepanekuga nõus ning lubas muudatuse eelnõusse sisse viia.

Otsustati: 
ühehäälselt (6 poolthäälega) suunata eelnõu volikokku ning toetada otsuse vastuvõtmist volikogu istungil.

2. Nõusoleku andmine osakapitali suurendamiseks mitterahalise sissemaksena
Ettekandega esines abivallavanem Vello Viiburg.
Harku vallal on vara, mis iseloomult ei ole valla valitsemiseks vajalik, kuid mis on antud osaühingu Strantum kasutusse vee-ettevõtja ülesannete täitmiseks.
1.04.2014.a. jõustunud ühisveevärgi ja –kanalisatsiooni seaduse § 7 lõige 2 järgi peab kohalik omavalitsuse üksus, juhul kui ühisveevärk ja –kanalisatsioon on tema omandis või valduses, leidma vee-ettevõtja riigihanke tulemusena. Juhul, kui ühisveevärk ja –kanalisatsioon on eraõigusliku juriidilise isiku omandis, võib isik esitada kohaliku omavalitsuse üksusele ettepaneku määrata ta vee-ettevõtjaks seaduse tähenduses.
Harku Vallavalitsus on seisukohal, et valla bilansis olevad ühisveevärgi ja –kanalisatsiooni rajatised peaksid olema osaühingu Strantum bilansis. Mõistlik on varade väärtuse võrra suurendada osaühingu osakapitali, mis annaks võimaluse rajatistelt arvestatud amortisatsioon lülitada teenuse hinna komponendiks. Seetõttu tehakse eelnõuga ettepanek lubada vallavalitsusel suurendada osaühingu Strantum osakapitali mitterahalise sissemaksena, mille suuruse moodustab ühisveevärki ja -kanalisatsiooni teenindava vara jääkmaksumus ning Vallavalitsusel suurendada vara jääkväärtuse ulatuses osaühingu Strantum osakapitali.

Küsimusi esitasid ja sõna võtsid: M. Härms, K. Kruusoja, T. Promm.

Otsustati:
ühehäälselt (6 poolthäälega) suunata eelnõu volikokku ning toetada otsuse vastuvõtmist volikogu istungil.

Saabus H. Õepa. Kohal 7 komisjoni liiget.

3. Loa andmine lepingu sõlmimiseks ja kulude kavandamiseks 2015. eelarveaastaks
Ettekandega esines abivallavanem Vello Viiburg.
Harku valla 2014.aasta tegevuskavas on ühe tegevusena kavandatud Lee ja Kopliotsa teede ehitus Muraste külas. Teetööde maksumus selgub pärast riigihanke läbiviimist, kuid kuna hetkel eelarvesse planeeritud vahenditest ei piisa, teeb Vallavalitsus ettepaneku Lee ja Kopliotsa teed 2014.aastal kogumahus välja ehitada, kuid finantseerida töid nii 2014.aasta kui ka 2015.aasta eelarvest.
Eelnõuga tehakse ettepanek anda Vallavalitsusele luba lepingu sõlmimiseks Muraste külas Lee ja Kopliotsa teetööde teostamiseks 2014.aastal ja finantseerimiseks 2014 ja 2015.aastate eelarvetest. 

Küsimusi esitasid ja sõna võtsid: K. Kruusoja, H. Õepa, M. Härms, T. Promm.

Otsustati:
ühehäälselt (7 poolthäälega) suunata eelnõu volikokku ning toetada otsuse vastuvõtmist volikogu istungil.

4. Raha eraldamine reservfondist
Ettekandega esines abivallavanem Vello Viiburg, kes selgitas, et eelnõuga tehakse ettepanek eraldada reservfondist vahendeid 73 365 euro ulatuses alljärgnevalt:
1)	Teede ja tänavate remont ja korrashoid 23 860 eurot Pangapealse elurajooni teede asfalteerimiseks;
2)	Majandustegevuste haldamine 10 005 eurot veespetsialisti ametikoha loomiseks (personalikulud);
3)	Spordiürituste toetamine 10 000 eurot supermoto MM sarja osavõistluse läbiviimise toetamiseks;
4)	Kultuuriürituste toetamine 4 000 eurot üldlaulu ja tantsupeo tuletoomise ürituste läbiviimise toetamiseks;
5)	Ringhäälingu ja kirjastamisteenused 6 500 eurot Vääna Mõisakooli renoveerimisest filmi tegemiseks;
6)	Harkujärve kool 19 000 eurot spordisaali rendi eest maksmiseks.

Küsimusi esitasid ja sõna võtsid kõik komisjoni liikmed.

Otsustati: 
ühehäälselt (7 poolthäälega) suunata eelnõu volikokku ning toetada otsuse vastuvõtmist volikogu istungil.

5. Harku Vallavalitsuse struktuuri ja teenistuskohtade koosseisu muutmine
Ettekandega esines abivallavanem Vello Viiburg, kes selgitas, et eelnõuga tehakse ettepanek, muuta Vallavalitsuse struktuuri ja teenistuskohtade koosseisu kinnitades Arendus- ja haldusosakonna struktuuriüksusesse „veespetsialisti“ tähtajatu ametikoht koormusega 1,0, kuna on tekkinud vajaduses süstematiseerida valla vee- ja kanalisatsioonialast infot ja tegeleda vastava valdkonna arendamisega

Küsimusi esitasid ja sõna võtsid: M. Härms, H. Õepa.

Otsustati: 
ühehäälselt (7 poolthäälega) suunata eelnõu volikokku ning toetada otsuse vastuvõtmist volikogu istungil.

6. Türisalu külas asuva Otitooma tee L5 maaüksuse munitsipaalomandisse taotlemine
Ettekandega esines abivallavanem Vello Viiburg.
Harku Vallavolikogu 30. jaanuari 2014 otsusega nr 12 on Türisalu külas asuv Otitooma tee (nr 1982059) osalõik 0,638-1,056 määratud Harku valla kohalike teede nimekirja avalikult kasutatava maanteena. Harju Maavalitsus on kooskõlastanud munitsipaalomandisse taotletava Harku vallas Türisalu külas asuva Otitooma tee L5 maaüksuse suuruse ja piirid 7. märtsi 2014 kirjaga nr 8-3/2014/1005.
Maareformi seaduse § 28 lõike 1 punkt 1 sätestab, et munitsipaalomandisse antakse munitsipaalomandisse jäävate hoonete ja rajatiste alune ning neid teenindav maa, sellest lähtuvalt tehakse eelnõuga ettepanek taotleda munitsipaalomandisse Harku vallas Türisalu külas Otitooma tee L5 maaüksus, sihtotstarve transpordimaa (007; L), ligikaudse pindalaga 3222 m².

Küsimusi ei esitatud.

Otsustati:
ühehäälselt (7 poolthäälega) suunata eelnõu volikokku ning toetada otsuse vastuvõtmist volikogu istungil.

7. Harkujärve külas asuva Veduri põik maaüksuse munitsipaalomandisse taotlemine
Ettekandega esines abivallavanem Vello Viiburg.
Harku Vallavolikogu 25. oktoobri 2012 otsusega nr 77 on Harkujärve külas asuv Veduri põik (nr 1980064) kogupikkusega 0-0,164 määratud Harku valla kohalike teede nimekirja avalikult kasutatava maanteena. Harju Maavalitsus on kooskõlastanud munitsipaalomandisse taotletava Harku vallas Harkujärve külas asuva Veduri põik maaüksuse suuruse ja piirid 21. augusti 2013 kirjaga nr 8-3/2013/3402.
Maareformi seaduse § 28 lõike 1 punkt 1 sätestab, et munitsipaalomandisse antakse munitsipaalomandisse jäävate hoonete ja rajatiste alune ning neid teenindav maa, sellest tulenevalt tehakse eelnõuga ettepanek taotleda munitsipaalomandisse Harku vallas Harkujärve külas Veduri põik maaüksus, sihtotstarve transpordimaa (007; L), ligikaudse pindalaga 1512 m².

Küsimusi ei esitatud.

Otsustati:
ühehäälselt (7 poolthäälega) suunata eelnõu volikokku ning toetada otsuse vastuvõtmist volikogu istungil.

8. Laabi külas asuva Karjääri tee maaüksuse munitsipaalomandisse taotlemine;
Ettekandega esines abivallavanem Vello Viiburg.
Harku Vallavolikogu 25. oktoobri 2012 otsusega nr 77 on Laabi külas asuv Karjääri tee (nr 1980062) kogupikkusega 0-0,519 km määratud Harku valla kohalike teede nimekirja avalikult kasutatava maanteena. Harju Maavalitsus on kooskõlastanud munitsipaalomandisse taotletava Harku vallas Laabi külas asuva Karjääri tee maaüksuse suuruse ja piirid 12. juuli 2013 kirjaga nr 8-3/2013/3009. 
Maareformi seaduse § 28 lõike 1 punkt 1 sätestab, et munitsipaalomandisse antakse munitsipaalomandisse jäävate hoonete ja rajatiste alune ning neid teenindav maa, sellest tulenevalt tehakse eelnõuga ettepanek taotleda munitsipaalomandisse Harku vallas Laabi külas Karjääri tee maaüksus, sihtotstarve transpordimaa (007; L), ligikaudse pindalaga 16437 m².

Küsimusi ei esitatud.

Otsustati:
ühehäälselt (7 poolthäälega) suunata eelnõu volikokku ning toetada otsuse vastuvõtmist volikogu istungil.

9. Suurupi külas asuvate Kallaku tee, Pihelga tee ja Ranna-Jüri tee avalikuks kasutamiseks ja kohalikeks teedeks määramine
Ettekandega esines abivallavanem Vello Viiburg, kes selgitas, et eelnõuga tehakse ettepanek määrata määrata Suurupi külas asuvad Kallaku tee (nr 1980021, osalõik 1,234-1,753 km), Pihelga tee (nr 1982524, osalõik 0-0,220 km) ja Ranna-Jüri tee (nr 1982549, osalõik 0-0,088 km) avalikuks kasutamiseks ja kohalikeks teedeks.

Küsimusi esitasid: M. Härms, H. Õepa.

Otsustati:
ühehäälselt (7 poolthäälega) suunata eelnõu volikokku ning toetada otsuse vastuvõtmist volikogu istungil.

Meelis Härms
Koosoleku juhataja ja
Majanduskomisjoni esimees